La Unión, Salvador
<s>La Unión je općina od 37,460 i grad od 18,046 stanovnika na jugoistoku Salvadora u Departmanu La Unión u kom je administrativni centar.</s>

<s>Geografske karakteristike</s>

<s>La Unión se nalazi na sjevernoj padini Vulkana Conchagua u zaljevu La Unión, na ulazu u Zaljev Fonseca.</s><s>Zapadno od grada prolazi Panamerički autoput sa kojim je povezan autoputem RN 19E.</s>

<s>La Unión je posljednja željeznička stanica na centralnoameričkoj pruzi, kojom je povezan sa gvatemalskom lukom Puerto Barrios na Karipskom moru.</s><s>Ta pruga je nekoć bila vrlo prometna, ali nakon propadanja salvadorskih željeznica danas se koristi rijetko i to samo za transport roba.</s>

<s>Historija</s>

<s>La Unión je nastao iz naselja Amapali (danas Pueblo Viejo) kog su osnovali franjevački redovnici 1596.</s><s>Stalni napadi engleskih gusara onemogućili su njegov razvoj pa je krajem 18. vijeka stanovnicima naređeno da se presele na današnju lokaciju.</s><s>Tako je nastao Puerto de San Carlos, nazvan tako u čast španjolskog [[kralja Carlosa III</s>

<s>U julu 1824. ustavotvorna skupština Savezne Republike Centralne Amerike proglasila je luku u San Carlosu glavnom lukom i promjenila joj ime u Puerto de la Unión Centroamericana.</s><s>Nakon raspada Savezne Republike Centralne Amerike, honduraška vojska napala je grad 1839. i zauzela ga.</s>

<s>Oslobodio ga je 1842., general Francisco Morazán sa flotom od pet jedrenjaka.</s><s>Nakon smirivanja situacije La Unión i njegova luka počeli su napredovati, pa je 1854. dobio status grada, istovremeno je postao i lokalni administrativni centar i sjedište suda.</s>

<s>Potres u septembru 1860. ozbiljno je oštetio grad.</s>

<s>Nakon podjele tadašnjeg Departmana San Miguel 1865., na tri manja  (Usulután, San Miguel i La Union, postao je njegov administrativni centar.</s>

<s>Krajem 20. vijeka počeo je opadati promet u staroj luci Cutuco, pa je zatvorena 1996.</s><s>Zbog tog je do 2009. podignuta nova, koja nije privukla promet.</s><s>Danas se velike nade polažu na izgradnju kanala u Hondurasu, koji će spojiti Pacifik sa Atlantikom.</s>

<s>Izvori</s>

<s>Vanjske veze</s>

<s>Alcaldía Municipal de La Unión</s>

<s>Gradovi u Salvadoru</s>

